**VERSENYKIÍRÁS**

**A VAS MEGYEI TEKÉZŐK SZÖVETSÉGE SZERVEZÉSÉBEN LEBONYOLÍTÁSRA**

**KERÜLŐ**

**2019. ÉVI**

**TERÜLETI**

**SERDÜLŐ és IFJÚSÁGI**

**LEÁNY – FIÚ**

**EGYÉNI BAJNOKSÁGRA**



***1. A BAJNOKSÁG CÉLJA***

Eldönteni, hogy a serdülő és ifjúsági korosztályban kik nyerik el 2019. évben a Területi /Vas és Zala megye szombathelyi terület/ Egyéni bajnoki címet, továbbá kijelölni – az elért helyezések és a MATESZ által meghatározott keret alapján – azokat a sportolókat, akik a Nyugat serdülő és ifjúsági egyéni bajnokságon szerepelhetnek.

***2. A BAJNOKSÁG RENDEZŐJE, LEBONYOLÍTÓJA***

A versenyeket a Vas Megyei Tekézők Szövetsége (továbbiakban: VTSZ) rendezi. A VTSZ Elnöksége a Versenybizottságot bízza meg a versenyek lebonyolításával.

***3.VERSENYBIZOTTSÁG***

Elnök: Németh Lajos

Tag: Monostori Anita

Kiss Zsolt

***4. A Bajnokság helyszíne és időpontja:***

Répcelaki tekepálya

2019. november 24. vasárnap

***5. A KIÍRÁSRA KERÜLŐ VERSENYSZÁMOK***

Az utánpótlás korosztályos 2019. évi Területi Egyéni bajnokság során az alábbi versenyszámok kerülnek kiírásra:

- serdülő leányok egyéni versenye; - ifjúsági leányok egyéni versenye;

- serdülő fiúk egyéni versenye; - ifjúsági fiúk egyéni versenye.

***6. INDULÁSI JOGOSULTSÁG***

A versenyen csak olyan versenyző vehet részt, akinek sportorvosi engedélye van, valamint a versenyengedélye az adott napon érvényes., valamint azon külföldön játszó versenyzők, akik a MATESZ-től érvényes játékengedéllyel rendelkeznek.

Korhatár: ifjúsági: 1996. 07. 01. - 2001. 06. 30. között születettek

serdülő: 2001. 07. 01. - 2007. 06. 30. között születettek

***7. NEVEZÉS, NEVEZÉSI DÍJ***

Nevezni nem kell, mert a versenyzők a megyei bajnokságon elért eredményeik alapján jutottak tovább a területi versenyre. Az időrendi pályára lépési sorrend megtekinthető a Vas Megyei Tekézők Szövetsége honlapján.

A nevezési díj a versenyen való részvételre: **2500 Ft / fő.**

***8. A VERSENY KÖLTSÉGEI***

A bajnokság lebonyolítási és díjazási költségeit a VTSZ rendezi. A résztvevő versenyzők költségeit – részvételi díj, utazási, étkezési, stb. költségek a versenyzők egyesületei fizetik.

***9. A VERSENYEK LEBONYOLÍTÁSI RENDJE***

A verseny nemenként két korcsoportban - serdülő és ifjúsági - kerül megrendezésre.

***10. Sorsolás, pályára lépési feltételek***

A verseny sorsolását a Versenybizottság készíti el, melyről az érintett szakosztályokat a [www.vasteke.hu](http://www.vasteke.hu) weboldalon értesíti. A játékosok a kiadásra kerülő sorsoláson feltüntetett időpontok előtt legkésőbb 30 perccel személyesen kötelesek a sportigazolványuk és versenyengedélyük bemutatásával jelentkezni a kirendelt Versenybizottságnál.

***11. Gurítás szám, PRÓBAGURÍTÁSOK***

A versenyzők pályára lépésenként 120 vegyes gurítást teljesítenek, 4 x 30 (15 teli és 15 tarolás) gurítás pályánkénti megosztása mellett. A sportolóknak 10 bemelegítő gurítás engedélyezett.

***12. Helyezések eldöntése***

- a versenyző által ütött több fa alapján történik.

- faegyenlőség esetén:

- a jobb tarolás, ha ez is egyenlő

-a kevesebb üres gurítások száma dönt.

***13. TOVÁBBJUTÁS***

A Nyugat bajnokságra a serdülő fiúk és az ifjúsági fiúk közül 17 – 17 fő jut tovább. A serdülő és az ifjúsági lányok mind továbbjutnak.

A Nyugat bajnokság 2019. november 30-án kerül megrendezésre.

Serdülő fiúk Szentgotthárdon, az ifjúsági fiúk Oroszlányban, a serdülő és ifjúsági lányok Győrben versenyeznek.

***14. Díjazás***

A győztesek - az egyes kategóriákban - elnyerik a 2019. év Területi Serdülő és Ifjúsági Egyéni Bajnokság bajnoka címet, továbbá minden kategória első, második és harmadik helyezettjei érem díjazásban részesülnek.

***15. Versenyszabályok***

A versenyen az érvényben lévő Versenyszabályzat előírásai érvényesek.

***16. Óvás***

A bajnokságon minden vitás esetben, illetve óvásnál a Versenybizottság a helyszínen végérvényesen dönt, fellebbezésnek nincs helye. Óvást csak akkor tárgyal a Versenybizottság, ha az óvási díjat 5000,- Ft/eset a helyszínen befizették. Az óvási díjat amennyiben a versenybizottság az óvásnak helyt ad, azonnal visszafizetik.

A Vas Megyei Tekézők Szövetsége  
minden versenyzőnek jó versenyzést kíván!



Szombathely. 2019. november 8.

Versenybizottság